Kergotamine

"Kergotamine" on lugu folkrokkansambli Zetod 2008. aasta albumil "Lätsi tarrõ tagasi", mis põhineb samanimelisel seto rahvalaulul.

Bändiliige Jalmar Vabarna on "Kergotamist" pidanud ansambli suurimaks hitiks, viidates, et just tänu sellele loole sai ansambel ka kuulsaks. Laulu eest anti ansamblile 2008. aasta parimate etnomuusikute valimisel "parima loo" auhind. Laul on ilmunud ansambli albumil "Lätsi liina" (2018).

2019. aasta XXVII üldlaulupeo avakontserdil "Õpetajale" esitasid seda naiskoorid. Kooriseade autorid olid Kristjan Priks ja Kristel Laas. 2020. aasta märtsis said nad seade eest Setomaa vallalt Hilana Taarka nimelise omakultuuripreemia.

 Pärimuslik taust 
Traditsiooniliselt on kergotamislaulu Setomaal lauldud suvistepühal ning jaani- ja peetripäeval, kusjuures eeskätt seostatakse seda naistepidudega. Ka laulusõnad, mis väljendavad rõõmu saabunud pühade üle, kutsuvad naisi tantsima ja lõbutsema. Nende pidude ja kergotamislauluga seostatakse pinkidel (seto keeles 'kerk', 'kergo') "ratsutamise" kommet. Ühe kombekirjelduse järgi kuulus laulmise juurde liikumine ringi ja tagasi. Pinkidel ratsutamist on peetud viljakusmaagiliseks või õnne toovaks rituaaliks.

Sarnaselt paljude teiste seto rahvalauludega juhib esitust eestlaulja, kellele vastab mitmehäälne koor.

 Viited 

 Välislingid 
 Marko Reikop maadles Zetode laulusõnadega – mida see kergo siis tähendab?. ERR Eeter, 20. märts 2018.

Kategooria:2008. aasta muusikas
Kategooria:Eesti rahvamuusika
Kategooria:Seto kultuur
Kategooria:Eesti singlid